recursal/SuperWikiNEXT-32B huggingface dataset:
**முதல் குடிமகன்** (ஆங்கிலம்:The First Citizen), (இலத்தீன்:
Princeps) என்பவர் பொதுவாக ஒரு நாட்டின் குடியரசுத் தலைவர் அல்லது அரசர் அல்லது அரசி, அல்லது நாட்டின் மிக உயரிய அதிகாரத்துடன் கூடிய பதவியில் உள்ளவர்களை அந்நாட்டின் முதல் குடிமகன் என்று அழைப்பர். இந்தியாவின் முதல் குடிமகன், இந்தியக் குடியரசுத் தலைவர் ஆவார். இங்கிலாந்தின் முதல் குடிமகன் அந்நாட்டின் தற்போதைய அரசியாவர். சவுதி அரேபியா போன்ற மன்னராட்சி நடைபெறும் நாடுகளில் அந்நாட்டு மன்னரே முதல் குடிமகன் ஆவார். சப்பான், தாய்லாந்து போன்ற நாடுகளில் பெயரளவிற்கு மன்னர்கள் இருப்பினும், அவர்களை அந்நாடுகள் இன்றளவிலும் முதல் குடிமகனாக ஏற்றுக்கொண்டு பெருமைப்படுத்துகின்றனர். ஜனநாயக குடியரசு ஆட்சி நடைபெறாத, சர்வாதிகாரிகள் ஆளும் நாட்டின் தலைவர்களும் முதல் குடிமகன் ஆகிறார்.

முதல் குடிமகன் என்றழைக்க காரணங்கள்
----------------------------------

ஒரு நாட்டின் உயர் அதிகாரம் மிக்க தலைவர், அந்நாட்டின் பிரதிநிதியாக செயல்படுகிறார். மேலும் அவரே நாட்டின் உயர் அதிகாரம் படைத்த நிர்வாகத் தலைவராகவும் உள்ளார். நாட்டில் நடைபெறும் அரசின் அனைத்து நடவடிக்கைகளும் முதல் குடிமகன் பெயரால் நிறைவேற்றப்படுகிறது. அரசின் சார்பாக மேற்கொள்ளப்படும் பன்னாட்டு ஒப்பந்தங்கள் மற்றும் உள்நாட்டு ஒப்பந்தங்கள் அனைத்தும், நாட்டின் முதல் குடிமகன் பெயரால் நடைமுறைப்படுத்தப்படுகிறது. எனவே ஒரு நாட்டின் அதிபரை மட்டுமே நாட்டின் முதல் குடிமகன் என்றழைக்கின்றனர்.

மானிட அறிவியல்படி நாட்டின் முதல் குடிமகன்கள்
--------------------------------------------

ஒரு குறிப்பிட்ட நிலப்பரப்பில் முதன் முதலாக வாழ்ந்த மக்களினத்தையே முதல் குடிமகன்கள் என்றும் மானிட அறிவியல் ஆய்வாளர்கள் அழைக்கின்றனர்..

மேற்கோள்கள்
-----------

1. ↑  Charlton T. Lewis, Charles Short (1897). "princeps, cĭpis, adj". *A Latin Dictionary*. 2009-04-21 அன்று பார்க்கப்பட்டது.
2. ↑   பரணிடப்பட்டது 2016-03-07 at the வந்தவழி இயந்திரம் Who is The First Citizen of a Nation
3. ↑   இந்தியா என்னும் துணைக் கண்டத்தின் முதல் குடிமகன் என்ற பெருமை, விருமாண்டி எனும் தமிழருக்கு கிடைத்திருக்கின்றது.
4. ↑
**முதலெழுத்துப் புதிர்** (*Acrostic*) என்பது ஒரு உரை, வாசகம், பத்தி, சொற்றொடர் போன்ற ஏதாவது ஒரு எழுத்து வடிவத்தை, அல்லது சொற்களின் தொகுப்பை, அவற்றிலுள்ள முதலெழுத்துக்கள் அல்லது முதலில் வரும் அசைவுகள் (syllable) அல்லது முதல் சொற்கள் போன்றவற்றில் ஏதாவது ஒன்றைக் கொண்டு ஆக்கப்படும் ஒரு கவிதை, செய்யுள், வாக்கியம் போன்ற ஒரு எழுத்து வடிவமாகும். இதனைக் குறிக்கும் Acrostic என்ற ஆங்கிலச் சொல்லுக்கு கிரேக்க மொழியில், 'akros' என்பதற்கு 'முதல்' என்றும், 'stíchos' என்பதற்கு 'பாடல் வரி' அல்லது 'கவிதை வரி' என்றும் பொருள் வழங்கப்படுகின்றது. எனவே இந்த முதலெழுத்துப் புதிரை, **முதல்வரிப் புதிர்**, **முதலெழுத்து செய்யுள்**, **முதல்வரி செய்யுள்** என்றும் அழைக்கலாம்.

இவ்வாறான கவிதை அல்லது செய்யுளை ஆக்குவது, நினைவில் வைத்துக் கொள்ள சிரமமாக இருக்கும் எழுத்து வடிவங்களை இலகுவில் நினைவில் நிறுத்திக்கொள்ள உதவும். நினைவு கொள்ளவேண்டிய சொற்களின் தொகுப்பையோ, அல்லது ஒரு உரையையோ, அவற்றின் முதல் எழுத்து, அல்லது வரிகளைக் கொண்டு, இயல்பாக இலகுவில் நினைவில் கொள்ளக்கூடிய ஒரு கவிதையாகவோ, அல்லது வாக்கியமாகவோ, அல்லது சாதாரண உரைநடை வடிவிலோ அமைத்துக் கொள்வதன் மூலம், குறிப்பிட்ட விடயத்தில் நினைவாற்றலைக் கூட்டிக் கொள்ளலாம். இதனால் இது முதலெழுத்து நினைவி எனவும் அழைக்கப்படலாம்.

எடுத்துக்காட்டுக்கள்
--------------------

### ஆவர்த்த அட்டவணை மூலகங்கள்

ஆவர்த்தன அட்டவணையில் உள்ள தனிமங்களை ஒழுங்கு வரிசையில் நினைவில் கொள்வதற்காக அமைக்கப்பட்ட முதலெழுத்துப் புதிர்:

* இரண்டாம் கூட்ட தனிமங்களான Li, Be, B, C, N, O, F, Ne என்பவற்றில், Ne தவிர்ந்த ஏனையவற்றை நினைவில் கொள்வதற்கு:

**L**isten **B** **B** **C** **N**ot **O**n **F**riday - (பிபிசி யின் தமிழ் ஒலிபரப்பான பிபிசி தமிழோசை முன்னர் வெள்ளிக்கிழமைகளில் ஒலிபரப்பாவது இல்லை. இதனையும் மனதில் கொண்டு இந்த வாக்கியம் ஆக்கப்பட்டுள்ளது.)
* மூன்றாம் கூட்ட தனிமங்களான Na, Mg, Al, Si, P, S, Cl, Ar  என்பதை நினைவில் கொள்வதற்கு:

நான் மடையன் அல்ல, சிவா பொய் சொல்லிக் குழப்பப் பார்க்கிறான்.
**நா**ன் **ம**டையன் **அல்**ல, **சி**வா **பொ**ய் **சொ**ல்லிக் **குழ**ப்பப் பா(ப்+**ஆர்)**க்கிறான். இங்கே சொற்களின் அசைவுகளைத் தமிழில் நினைவில் வைத்திருக்க பகடியாக ஒரு வாக்கியம் அமைக்கப்பட்டுள்ளது.
நா = Na, ம = Mg, அ = Al, சி = Si, பொ = P, சொ = S, கு = Cl, பா = ப் + ஆ = Ar
### வானவில்லின் வண்ணங்கள்

வானவில்லில் உள்ள நிறங்களை, அல்லது கட்புலனாகும் நிறமாலையின் நிறங்களை நினைவில்கொள்ள அமைக்கப்பட்ட முதலெழுத்துப் புதிர்:

* அலைநீளம் குறைவான நிறத்தில் இருந்து அலைநீளம் கூடிய நிறத்திற்கு, VIBGYOR - **V**iolet (ஊதா), **I**ndigo (கருநீலம்), **B**lue (நீலம்), **G**reen (பச்சை), **Y**ellow (மஞ்சள்), **O**range (செம்மஞ்சள்), **R**ed (சிவப்பு)
* அலைநீளம் கூடிய நிறத்தில் இருந்து அலைநீளம் குறைவான நிறத்திற்கு, Richard Of York Gave Battle In Vain
* அலைநீளம் கூடிய நிறத்தில் இருந்து அலைநீளம் குறைவான நிறத்திற்கு, Roy G. Biv - **R****o****y** **G**. **B****i****v**
விடுதலைப்புலிகளின் செய்திக்குறிப்பு
-----------------------------------

  

சிறிலங்காவின் தலைநகர் கொழும்பில் அமைந்துள்ள சிறிலங்கா வான் படை தலைமையகம் மீதும் கட்டுநாயக்கவில் அமைந்துள்ள வான்படை தளம் மீதும் 20.02.2009 அன்று வெள்ளிக்கிழமை இரவு 10:00 மணிக்கு தமிழீழ விடுதலைப் புலிகளின் வான்கரும்புலிகள் வெற்றிகரமான தாக்குதல்களை நடத்தியுள்ளனர். 

வான்படையின் தலைமையகமும் கட்டுநாயக்க வான்படை தளமும் தமிழ் மக்கள் மீதான வான் தாக்குதல்களுக்கு முக்கிய பங்கை வகிக்கும் வானூர்தி தளங்களாகும். 

வான் புலிகளின் கரும்புலிகளான கேணல் ரூபன்,லெப்.கேணல் சிரித்திரன்
ஆகியோர் இத்தளங்கள் மீது வெற்றிகரமான தாக்குதல்களை நடத்தினர்.

இலங்கை பாதுகாப்பு அமைச்சு
-------------------------

இலங்கை உள்நாட்டு இறைவரித் திணைக்களத்தின் மீது விடுதலைப் புலிகளின் வானூர்திகள் குண்டுகளை வீசியுள்ளன என்றும் இதனால் இறைவரி திணைக்கள கட்டிடம் சேதமடைந்ததாகவும் அங்கிருந்த பலர் காயமடைந்ததாகவும் பாதுகாப்பு அமைச்சு தளம் தெரிவித்தது.

ஏனையவை
------

சிறிலங்கா தலைநகரில் வான் வழியாக கரும்புலி தாக்குதல் நடாத்தி வீரச்சாவடைந்த கேணல் ரூபன் - தாக்குதலுக்கு முன்னதாக - உலகத் தமிழர்களை நோக்கிய எழுதிய கடிதத்தினை தமிழீழ விடுதலைப் புலிகள் வெளியிட்டனர். 

"தமிழர்களின் குரலை உலகம் செவிமடுக்கும் இன்றைய கட்டத்தில், விடுதலைப் புலிகளும் தமிழர்களும் வேறு வேறு அல்ல; இது ஒரு மக்கள் போராட்டம் என்று இந்த உலகத்திற்கு எடுத்துக் கூறுங்கள்" என அவர் உலகத் தமிழர்களிடம் வேண்டுகோள் விடுத்தார்.

இவற்றையும் பார்க்க
------------------

பாக்க: wikisource:ta:கேணல் ரூபன் கடிதம்

மேற்கோள்கள்
-----------

1. ↑  [
2. ↑  "காப்பகப்படுத்தப்பட்ட நகல்". 2010-12-19 அன்று மூலம் பரணிடப்பட்டது. 2009-02-21 அன்று பார்க்கப்பட்டது.
3. ↑
திருப்பதிசாரம்முதன்மை அலுவலகம், வேளாண்மை ஆராய்ச்சி நிலையம், திருப்பதிசாரம்
**வேளாண்மை ஆராய்ச்சி நிலையம்** (*Agricultuiral Research Station / ARS*), திருப்பதிசாரம் தமிழ்நாடு வேளாண்மைப் பல்கலைக்கழகத்தில் உள்ள ஆராய்ச்சி இயக்கத்தின் கீழ் செயல்படும் ஒரு நிலையம் ஆகும்.

தோற்றம்
=======

இது 1976 ஆம் ஆண்டு கன்னியாகுமரி மாவட்டத்தில் காணப்படும் பல்வேறு சூழ்நிலைகளுக்கு ஏற்ற நெல் சாகுபடிக் தொழில்நுட்பங்களை கண்டுபிடிக்கவும் விவசாயிகளின் குறைகளை தீர்க்கவும் இந்த வேளாண்மை ஆராய்ச்சி நிலையம் தமிழ் நாடு வேளாண்மைப் பல்கலைக்கழகத்தின் கீழ் நிறுவப்பட்டது .தொடக்கக்காலத்தில் இந்த ஆராய்ச்சி நிலைய வளாகம் விவசாயத் துறையின் கட்டுப்பாட்டில் தான் இருந்தது. 1981 ஆம் வருடம் தமிழ்நாடு வேளாண்மைப் பல்கலைக்கழகத்திற்கு இவ்வளாகம் வழங்கப்பட்டது.

நெல் இரகங்கள் கண்டுபிடிப்பு
===========================

இவ்வேளாண்மை ஆராய்ச்சி நிலையத்திலிருந்து இதுவரை ஐந்து இரங்கள் டிபிஎஸ் (TPS) எனும் பெயரில் வெளியிடப்பட்டு இருக்கின்றன. திருப்பதிசாரம் என்பதன் சுருக்கமே டிபிஎஸ் ஆகும்.

* டிபிஎஸ்-1
* டிபிஎஸ்-2
* டிபிஎஸ்-3
* டிபிஎஸ்-4
* டிபிஎஸ்-5.

இது எங்கு உள்ளது
================

நாகர்கோவில் அருகில் நாகர்கோவிலில் இருந்து திருநெல்வேலி செல்லும் தேசிய நெடுஞ்சாலை (NH 47B) யில் திருப்பதிசாரத்தில் அமைந்துள்ளது. நாகர்கோவிலில் இருந்து சுமார் 7 கிமீ தூரத்தில் உள்ளது. *நால்கால்மடம்* என்ற இடத்திலிருந்தும் சுமார் அரை கிமீ தூரம் மற்றும் "ஓட்டாபீஸ்" எனும் இடத்திலிருந்தும் அரை கிமீ தொலைவில் அமைந்துள்ளது.

நெல் இரகங்கள்
=============

இந்த் நிலையத்தில் இருந்து வெளியிடப்பட்ட இரகங்கள் பின் வருமாறு

|  | வெளியிடப்பட்ட இரகங்கள் | ஆண்டு | மூலம் | நாட்கள் | பருவம் | தன்மைகள் | விளைச்சல்
(கி/எக்டர்) |
| --- | --- | --- | --- | --- | --- | --- | --- |
| 1. | டிபிஎஸ 1 | 1985 | IR 8 கட்டசம்பா | 110-115 | கன்னிப்பூ | சிவப்பு குண்டு அரிசி (நேரடி நெல் விதைப்பு மற்றும் நாற்று விட்டு நடலாம்) | 5000 |
| 2. | டிபிஎஸ் 2 | 1987 | IR 26/ Co 40 | 130-135 | கன்னிப்பூ | குண்டு வெள்ளை அரிசி
  | 5000 |
| 3 | டிபிஎஸ் 3 | 1993 | RP-31-49-2/LMN | 135-140 | கன்னிப்பூ | குண்டு வெள்ளை அரிசி நீர் தேங்கிய இடங்களுக்கு | 6100 |
| 4. | டிபிஎஸ்( R) 4 | 2006 | TP 29/ASD 16 | 85-90 | கும்பாபூ | கன்னிப்பூ பருவதில் நேரடி நெல்விதைப்பிற்கு ஏற்றது | 6000 |
| 5. | டிபிஎஸ் 5 | 2014 | ஏஎஸ்டி 16XIR 50 | 118 | அனைத்து பருவம் | சன்ன இரகம் | 6100 |

அண்மையில் வெளியிடப்பட்ட ரகம்
============================

அண்மையில் டிபிஎஸ் 5 என்ற 118 நாளில் 6100 கிலோ நெல்லை அறுவடையாகக் கொடுக்கக்கூடிய புதிய இரகம் வெளியிடப்பட்டது.

மற்ற ஆராய்ச்சிகள்
=================

1. விதை நெல் உற்பத்தி
2. தோட்டக்கலை ஆராய்ச்சிகள்
3. சுற்றுச்சூழல் மேம்பாடு
4. பூச்சி நோய் நிர்வாகம்

வேளாண்மைக் கல்லூரி
==================

இந்த ஆராய்ச்சி நிலையத்தை வேளாண்மைக்கல்லூரி அல்லது தோட்டக்கலைக் கல்லூரியாக மாற்ற முயற்சி நடைபெற்றுக் கொண்டுஇருக்கிறது

ஆராய்ச்சி நிலையப் பண்ணை
=======================

அராய்ச்சி நிலையப் பண்ணையில் மண்புழு உரம் உற்பத்தி, விதை நெல் உற்பத்தி, ஆய்வகம், வாழை, மாமரம், முருங்கை மரங்கள் போன்ற பயிர்கள், ஆடு வளர்ப்பு, வரப்பு புல் (bund grass) மற்றும் மீன்கள் ஆகிய செயல்பாடுகள் நடைபெறுவதால் பண்ணைக்கு உபரி வருமானம் கிடைக்கிறது.

மேற்கோள்
========

1. ↑
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2015-02-04 அன்று பார்க்கப்பட்டது.
**உஷா இராமநாதன்** (*Usha Ramanathan*) என்பவர் இந்திய மனித உரிமை ஆர்வலர் ஆவார். இவர் *சட்டம், சுற்றுச்சூழல் மற்றும் மேம்பாட்டு ஆய்விதழின்* தெற்காசியா ஆசிரியர் ஆவார்.

பின்னணி மற்றும் தனிப்பட்ட வாழ்க்கை
----------------------------------

இராமநாதன் தென்னிந்தியக் குடும்பத்தில் பிறந்தவர். இவர் சென்னைப் பல்கலைக்கழகத்தின் முன்னாள் மாணவி ஆவார். சென்னைப் பல்கலைக்கழகம், நாக்பூர் பல்கலைக்கழகம் மற்றும் தில்லி பல்கலைக்கழகம் ஆகியவற்றில் சட்டம் பயின்றார். இவர் தற்போது ஒரிசா உயர் நீதிமன்றத்தின் தலைமை நீதிபதியாக உள்ள நீதிபதி எசு. முரளிதரை மணந்தார்.

பணி
---

இராமநாதன், வளரும் சமூகங்களின் ஆய்வு மையத்தில் ஆராய்ச்சியாளராக உள்ளார். இந்தியச் சட்ட நிறுவனத்தில் சுற்றுச்சூழல் சட்டம், தொழிலாளர் சட்டம் மற்றும் நுகர்வோர் சட்டத்தைக் கற்பிக்கும் பணியில் உள்ளார். உலகெங்கிலும் உள்ள பல பல்கலைக்கழகங்களில் வருகைப் பேராசிரியராகவும் உள்ளார். இவரது ஆராய்ச்சி ஆர்வங்களில் மனித உரிமைகள், இடப்பெயர்வு, கொடுமைகள் மற்றும் சுற்றுச்சூழல் ஆகியவை அடங்கும். இவர் இந்தியாவிலும் வெளிநாட்டிலும் ஆய்வு முடிவுகளை விரிவாக வெளியிட்டுள்ளார். குறிப்பாக, போபால் நச்சு வாயுப் பேரழிவு, நர்மதா பள்ளத்தாக்கு அணைகள் மற்றும் தில்லியில் உள்ள குடிசைவாசிகளை வெளியேற்றுதல் போன்ற பல குறிப்பிட்ட பிரச்சனைகளில் இவர் தனது கவனத்தைச் செலுத்தியுள்ளார். இவர் அரசு சாரா நிறுவனங்கள் மற்றும் பன்னாட்டு அமைப்புகளின் ஆலோசகராக உள்ளார். எடுத்துக்காட்டாக, இவர் பன்னாட்டு மன்னிப்புச் சபையின் பொருளாதார, சமூக மற்றும் கலாச்சார உரிமைகளுக்கான ஆலோசனைக் குழுவின் உறுப்பினராக உள்ளார். பல்வேறு சந்தர்ப்பங்களில் இவர் மனநலம் குறித்த நிபுணராக உலக சுகாதார அமைப்பால் அழைக்கப்பட்டுள்ளார். இவரது கட்டுரைகளை பிரண்ட்லைன், தி இந்து, தி வயர் மற்றும் இந்தியன் எக்ஸ்பிரஸ் உள்ளிட்ட மற்ற முன்னணி செய்தித்தாள்களில் காணலாம்.

ஆதார் அடையாள அட்டைத் தொடர்பான பிரச்சனைகளை முன்னிலைப்படுத்த அயராத முயற்சிகளுக்காக 2018ஆம் ஆண்டுக்கான 'மனித உரிமைகள் கதாநாயகன்' விருதை *அக்சஸ் நவ்* அமைப்பு இவருக்கு வழங்கியது.

மேற்கோள்கள்
-----------

1. 1 2  "fsi\_guestFaculty". 2019-06-12. 2019-06-12 அன்று மூலம் பரணிடப்பட்டது. 2019-06-12 அன்று பார்க்கப்பட்டது.
2. ↑  "Usha Ramanathan". *The Indian Express* (ஆங்கிலம்). 2015-10-08. 2019-06-12 அன்று பார்க்கப்பட்டது.
3. ↑  "Short Profile - Dr. Usha Ramanathan". *www.ielrc.org*. 2020-07-03 அன்று பார்க்கப்பட்டது.
4. ↑  "Usha Ramanathan". *Frontline* (ஆங்கிலம்). 2020-07-03 அன்று பார்க்கப்பட்டது.
5. ↑  "Usha Ramanathan". *The Hindu* (ஆங்கிலம்). 2020-07-14 அன்று பார்க்கப்பட்டது.
6. ↑  "The Wire: The Wire News India, Latest News,News from India, Politics, External Affairs, Science, Economics, Gender and Culture". *m.thewire.in*. 2020-07-03 அன்று பார்க்கப்பட்டது.
7. ↑  "Usha Ramanathan". *The Indian Express* (ஆங்கிலம்). 2015-10-08. 2020-07-03 அன்று பார்க்கப்பட்டது.
8. ↑  "HUMAN RIGHTS HEROES & VILLAINS AWARDS". *Access Now* (ஆங்கிலம்). 2019-06-09 அன்று மூலம் பரணிடப்பட்டது. 2019-06-12 அன்று பார்க்கப்பட்டது.
9. ↑  "Access Now Calls Usha Ramanathan 'Human Rights Hero' for Opposition to Aadhaar". *The Wire*. 2019-06-12 அன்று பார்க்கப்பட்டது.
10. ↑  "Aadhaar Critic Usha Ramanathan Gets 'Human Rights Hero' Award". *The Quint* (ஆங்கிலம்). 2019-06-10. 2019-06-12 அன்று பார்க்கப்பட்டது.
| * பா
* உ
* தொ
மேற்குப் பாலைவனப் போர்த்தொடர் |
| --- |
| எகிப்து படையெடுப்பு – காம்ப்பசு – பார்டியா – குஃப்ரா – சோனென்புளூம் – பார்டியா திடீர்த்தாக்குதல் – டோபுருக் முற்றுகை – பிரீவிட்டி – சுகார்பியன் – பேட்டில்ஆக்சு  – ஃபிளிப்பர் –குரூசேடர் – கசாலா – பீர் ஹக்கீம் – முதலாம் எல் அலாமெய்ன் – அலாம் எல் அல்ஃபா  – அக்ரீமெண்ட்  – இரண்டாம் எல் அலாமெய்ன் – எல் அகீலா  |

**அக்ரீமெண்ட் நடவடிக்கை** (*Operation Agreement*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு அதிரடித் தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் அச்சுநாட்டுப் படைகளின் கட்டுப்பாட்டில் இருந்த டோப்ருக் நகரை நேச நாட்டுப் படைகள் தாக்கி அங்கிருந்த நேச நாட்டுப் போர்க்கைதிகளை விடுவிக்க முயன்றன.

1940-42ல் வடக்கு ஆப்பிரிக்க களத்தில் நேச-அச்சு தரப்பினரடையே கடும் சண்டை நடந்து வந்தது. ஜூன் 1942ல் நிகழ்ந்த கசாலா சண்டையின் இறுதியில் நேச நாட்டுப் படைகளின் வசமிருந்த டோப்ருக் நகரம் அச்சுப் படைகளால கைப்பற்றப்பட்டது. ஆயிரக்கணக்கான நேச நாட்டு வீரர்கள் போர்க்கைதிகளாயினர். அவ்வாறு கைப்பற்றப்பட்டவர்களுள் பலர் டோப்ருக்கிலேயே சிறை வைக்கப்பட்டிருந்தனர். கசாலா சண்டைக்குப் பின்னரும் வடக்கு ஆப்பிரிக்கக் களத்தில் தொடர்ந்து சண்டைகள் நடந்து வந்தன. செப்டம்பர் 1942ல் அலாம் எல் அல்ஃபா சண்டைக்கும் இரண்டாம் எல் அலாமீன் சண்டைக்கும் இடையே ஒரு சிறு கால இடைவெளி விழுந்தது. இதனை பயனபடுத்திக் கொண்டு அச்சு படைநிலைகளின் பின்புறம் ஊடுருவித் தாக்கி நாசம் விளைவிக்க நேச நாட்டுத் தளபதிகள் முடிவு செய்தனர்.

இத்திடீர் தாகுதலுக்கு அக்ரீமெண்ட் நடவடிக்கை என்று குறிப்பெயர் இடப்பட்டிருந்தது. அச்சு நாட்டு வானூர்தி ஓடுதளங்களை அழித்தல், தளவாடப் போக்குவரத்துக்கு இடையூறு விளைவித்தல், நேச நாட்டுப் போர்க்கைதிகளை விடுவித்தல் என இத்திடீர் தாக்குதலுக்கு பல இலக்குகள் விதிக்கப்பட்டிருந்தன. இதற்காக நூற்றுக்கணக்கான படைவீரர்களை ஏற்றிக் கொண்டு ஒரு நேச நாட்டு கப்பல் கூட்டம் டோப்ருக் நகரை நெருங்கியது. ஆனால் டோப்ருக் அருகேயுள்ள கடற்கரைப்பகுதியில் திட்டமிட்டபடி படையிறக்கம் நிகழவில்லை. குறைபாடான திட்டமிடுதல், எதிர்பார்த்ததை விட பலமான அச்சு பாதுகாப்பு அரண்கள் போன்றவை அக்ரீமெண்ட் திட்டத்தை ஆரம்பத்திலேயே குலைத்து விட்டன. அச்சு நாட்டுப் படைகளின் விரைவான எதிர்த்தாக்குதலால், நூற்றுக்கணக்கான நேச நாட்டுப் படைவீரர்கள் கொல்லப்பட்டனர் மற்றும் கைது செய்யப்பட்டனர். பல நேச நாட்டுக் கப்பல்களும் மூழ்கடிக்கப்பட்டன/சேதமடைந்தன. அக்ரீமெண்ட் நடவடிக்கை தோல்வியில் முடிவடைந்தது. எஞ்சிய நேச நாட்டுப் படைகள் பின்வாங்கி தமது தளங்களுக்குச் சென்று விட்டன.

மேற்கோள்கள்
-----------

1. ↑  L'operazione Daffodil nel piano Agreement (in இத்தாலிய மொழி)
2. ↑  Molinari & Anderson, 2007, p. 71
3. ↑  O'Carroll 2005, pp. 25–26
**ஒளிக்கூண்டு மீன்** எலும்பு மீன்கள் வகுப்பை சேர்ந்தது. ஆழமான கடல் பகுதிகளில் காணப்படும். ஆக்டினோட்டரிஜயத் துணைவகுப்பைச் சேர்ந்தது.

தன்மைகள்
--------

பழுப்பு, சாம்பல் நிறங்களில் காணப்படுகிறது. 2.5 செ.மீ. நீளம் உடையது. கண்கள் பெரியது. ஒளி உறுப்புகள் பெற்றிருப்பதால் ஒளிக்கூண்டு மீன்கள் அல்லது விளக்கு மீன்கள் என்னும் பெயர் பெறுகிறது.

உடலமைப்பு
---------

உடலின் இருபுறங்களிலும் ஒளி உறுப்புகள் புலப்படும்படியாக அமைந்துள்ளன. பிற இனங்களில் இருந்து தான் தன் இனத்தை கண்டுகொள்ள முடியும். ஆண் மீன் வால் மேல் பகுதியிலும் பெண் மீன் கீழ்ப்பகுதியிலும் ஒளிபட்டையைப் பெற்றுள்ளன. ஆண் மீன் எதிரிகளை அச்சுறுத்த ஒளி உறுப்புகளை பயன்படுத்துகின்றது. மிதவை உயிரினங்களை எளிதாகக் உட்கொள்கிறது

வாழ்விடம்
---------

ஆழ்கடலில் வாழ்கின்றன. கடல் மேல்பரப்பிற்கு செங்குத்தாக இயங்குகின்றது.

மீன் குஞ்சுகள்
--------------

குளிர் காலம் தொடங்கி கோடைகாலம் வரை பெண் மீன் 200 முதல் 4000 முட்டைகள் வரை இடுகிறது. கடல் மேற்பரப்பில் வாழும். வளர்ச்சியடைந்த பின்னர் ஆழப் பகுதிக்கு செல்லும். மீன்களில் இருந்து வரும் ஒளி நீளம், பச்சை மஞ்சள் வண்ணம்பெற்றிருக்கும்.

மேற்கோள்கள்
-----------

1. ↑  அறிவியல் களஞ்யம்-தொகுதி 6

மேலும் படிக்க
-------------

* Kupriyanova, E.K.; Vinn, O.; Taylor, P.D.; Schopf, J.W.; Kudryavtsev, A.B.; Bailey-Brock, J. (2014). "Serpulids living deep: calcareous tubeworms beyond the abyss". *Deep-Sea Research Part I* **90**: 91–104. doi:10.1016/j.dsr.2014.04.006. Bibcode: 2014DSRI...90...91K.

வெளி இணைப்புகள்
---------------

* 240 மில்லியன் ஆண்டுகளுக்கு முன்னர் வாழ்ந்த கடல்வாழ் உயிரினம்
* மரியானா அகழி என்னும் ஆழ்கடல் உலகம்
மூக்குத்தி அணிந்திருக்கும் தமிழ்ப் பெண்
**மூக்குத்தி** (*Nose-jewel* ) என்பது மூக்கில் துளையிட்டு அணியும் நகையாகும். இப்போது, துளையிடாமலே அணியக் கூடிய மூக்குத்திகளும் கிடைக்கின்றன. பொதுவாக திருமணமான பெண்களே மூக்குத்தி அணிகிறார்கள். பெரும்பாலும் மூக்குத்தி உள்ளிட்ட மூக்கணிகள் தங்கத்திலேயே செய்யப்படுகின்றன. வெள்ளி, பித்தளையும் பயன்படுவதுண்டு.

வரலாறு
------

மூக்குத்தி பற்றி பழைய இலக்கியங்களில் சொல்லப்படவில்லை. சோழர்,பாண்டியர்.கால சிற்பங்கள் ஓவியங்கள் போன்றவற்றிலும் காணப்படவில்லை. பழந்தமிழகத்திலும், வடஇந்தியாவிலும் பழங்காலத்தில் மூக்குத்தி அணிந்தாக தெரியவில்லை.
நிறைய அணிகலன்களுடன் காணப்படும் பஹ்ரூத் சிற்பங்களிலோ, பைரா, புத்தகயா, கவுசம்பி, குசானர்களின் சிற்பங்கள் அஜந்தா ஓவியங்களிலோ, உதயகிரி சிற்பங்களிலோ மூக்கில் அணி எதுவும் காணப்படவில்லை *17ஆம் நூற்றாண்டுக்கு பிறகே இந்தியாவில் சிற்பங்கள், ஓவியங்கள் போன்றவற்றில் மூக்குத்தி காணயியலுகிறது.* மதுரை மீனாட்சிக்கும்,கன்னியாகமரியின் குமரியம்மனுக்கும் உள்ள மூக்குத்திகள் பிற்காலத்தில் அணிவிக்கப்பட்டவை என்ற கருத்து உள்ளது. மூக்குத்தி அணியும் பழக்கம் எங்கிருந்து வந்தது என்பது தெளிவாகத் தெரியவில்லை.

மூக்குத்தி வகைகள்
-----------------

இந்தியாவிலுள்ள ஒவ்வொரு பகுதியிலும் வேறுபட்ட மூக்கணிகள் பிரபலமாகவுள்ளன. நாதையா எனப்படும் வெளியில் உள்ள ஒரு வளையமும்,அத்துடன் ஒரு சங்கிலியும் இணைக்கப்பட்ட மூக்கணி ராஜஸ்தானில் செல்வாக்குடன் உள்ளது. நாத் மற்றும் நாக் அணி, ஜம்மு காஷ்மீரில் பரவியுள்ள மூக்கணி. மூக்குத்தி என்பது தமிழகத்தில் பரவலாக‍ அணியப்படுகிறது மேற்கு வங்கத்தில் புல்லாக்கு அணியப்படுகிறது. உ.பி. யில் முர்க்கிலா, எனப்படும் அணிஅணியப்படுகிறது. நாத்து, பூங்க், மூக்கு கடா ஆகியவை ஆந்திரத்தின் மூக்கணிகள். மகாராஸ்டிராவில் முத்து கோர்க்கப்பட்ட வளையமுள்ள மூக்கணியை அணிகிறார்கள். அரியானாவில் அணியப்படுவது புர்லி, கோக்கா, நாத், லாங்க் அகியவையாகும். பீகாரில் நாக்புல், சந்திரா, சொக்கி, ஜுல்னி, தோராபுல் அகிய மூக்கணிகள் அணியப்படுகின்றன ஒடிசாவின் மூக்கணிகள் ஜாரியாபுலி, கைலேகி ஆகும். இவற்றுள் விலையுயர்ந்த அல்லது சாதாரண கற்கள் பதிக்கப்படுவதுண்டு. இம்மாநில பழங்குடி மக்கள் இரு மூக்குகளிலும் இரு வளையங்களும் நடுவில் ஒன்றுமாக மூக்கணிகளை அணிகின்றனர்.

மேற்கோள்கள்
-----------

1. ↑
2. ↑  மூக்கு பற்றி முத்தான தகவல்கள்-முத்தாரம் வார‍இதழ் 21. பெப்ரவரி 2003 பக்கம் 5
3. ↑  மூக்கு பற்றி முத்தான தகவல்கள்-முத்தாரம் வார‍இதழ் 21. பெப்ரவரி 2003 பக்கம் 4
4. ↑
5. ↑  மூக்கு பற்றி முத்தான தகவல்கள்-முத்தாரம் வார‍இதழ் 21. பெப்ரவரி 2003 பக்கம் 7
**உழைக்கும் மக்களின் முற்போக்கு கட்சி** (Progressive Party of Working People) என்பது சைப்பிரஸ் நாட்டிலுள்ள ஒரு பொதுவுடமை அரசியல் கட்சி ஆகும். இக்கட்சி கிரேக்க மொழியில் Ανορθωτικό Κόμμα Εργαζόμενου Λαού என அழைக்கப்படுகிறது. கிரேக்கப்பெயரின் முதலெழுத்துக்களைக்கொண்டு சுருக்கமாக AKEL என அழைக்கப்படுகிறது. இந்தக் கட்சி 1926-ம் ஆண்டு துவக்கப்பட்டது.

இந்தக் கட்சியின் பொதுச் செயலாளர் டிமிட்ரிஸ் கிரிஸ்டோஃபஸ் (ஆங்:Dimitris Christofias, கிரே: Δημήτρης Χριστόφιας) இருந்தார்.
இக்கட்சி ஹராவ்கி(Haravghi) என்ற இதழை வெளியிடுகிறது. இக்கட்சியின் இளையோர் அமைப்பு ஈடோன்(EDON) ஆகும்.

2006 நடைபெற்ற பாராளுமன்றத் தேர்தல்களில் இக்கட்சி 131 066 வாக்குகளைப் (31.1%, 18 இடங்கள்) பெற்றது. இந்தக் கட்சி ஐரோப்பிய பாராளுமன்றத்தில் 2 இடங்களைக் கொண்டுள்ளது.

2008 ஆம் ஆண்டின் ஜனாதிபதித் தேர்தலில், கட்சியின் வேட்பாளரான டிமிட்ரிஸ் கிரிஸ்டோஃபஸ்், 240 604 வாக்குகள் (53.37%) பெற்று வெற்றி பெற்றார்.

வெளி இணைப்புகள்
---------------

* அதிகாராப்பூர்வ இணையதளம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2007-11-02 அன்று மூலதளத்திலிருந்து பரணிடப்பட்டது எடுக்கப்பட்டது. 2007-11-02 அன்று பார்க்கப்பட்டது.
**தோட்டத்திற்கு வெளியிலும் சில பூக்கள்** எழுத்தாளர் வண்ணதாசனின் சிறுகதைத் தொகுப்பு ஆகும். இத்தொகுப்பு முதலில் 1978-ல் வெளிவந்தது. இத்தொகுப்பில் மொத்தம் 11 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *தோட்டத்திற்கு வெளியிலும் சில பூக்கள்* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *அன்பின் வழியதே உயிர்நிலை* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது

இத்தொகுப்பிலுள்ள சிறுகதைகள்
---------------------------

இப்புத்தகத்தில்

* தோட்டத்திற்கு வெளியிலும் சில பூக்கள்
* போர்த்திக் கொள்ளுதல்
* ஞாபகம்
* நரகத்திற்கு வெளியே கொஞ்சம் சொர்க்கம்
* போட்டோ
* பறப்பதற்கு முன் கொஞ்சம் புழுக்களாக
* ஊமைப்படங்கள்
* அன்பின் வழியது
* நடப்பு
* ஜன்னல்

ஆகிய சிறுகதைகள் உள்ளன.

பின்னட்டைக் குறிப்புகள்
-----------------------

இப்புத்தகத்தின் பின்னட்டையில் பின்வரும் குறிப்பு இடம்பெற்றிருக்கிறது:

இந்த வாழ்வின் இயக்கம், அதன் இடையறாத முன்னகர்வு தொடர்ந்து வசீகரித்துக் கொண்டே இருக்கிறது.   

கானகம் போல தவிர்ப்பதற்கு இயலாத ஒரு அழைப்பை வாழ்க்கையின் குரலில் உணரமுடிகிறது.   

இம்சை, காயம், வலி, முனகல், நம்பிக்கை, உற்சாகம், பிரகடனம், இசை, அமைதி என்று வெவ்வேறு அடர்த்தியுடன் அந்தக் குரல் இந்த வாழ்வின் பரப்பில் படர்ந்துகொண்டேயிருக்கிறது.   

நான் வாங்கிக்கொண்ட விதத்தில் என் காதில் விழுவதைச் சொல்கிறேன். சொல்வதைப் பாசாங்கின்றிச் சொல்வதே என் தொடர் முயற்சியாக இருக்கிறது.

வெளி இணைப்புகள்
---------------

* வண்ணதாசன் இணையதளம்
பஞ்சாப் மாநிலத்தின் மாவட்டங்கள்

**பதேகாட் சாகிப் மாவட்டம்** (Fatehgarh Sahib district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் பதேகாட் சாகிப் ஆகும்.

பஞ்சாப் மாநிலத்தின் குறைவான மக்கள் தொகை கொண்ட பர்னாலா மாவட்டத்திற்கு அடுத்து இரண்டாவதாக பதேகாட் சாகிப் மாவட்டம் உள்ளது.

மாவட்ட அமைவிடம்
---------------

பஞ்சாப் மாநிலத்தின் தென்கிழக்கில் அமைந்த பதேகாட் சாகிப் மாவட்டத்தின் வடகிழக்கில் ரூப்நகர் மாவட்டம், கிழக்கில் மொகாலி மாவட்டம், தென்கிழக்கில் பட்டியாலா மாவட்டம், தென்மேற்கில் சங்கரூர் மாவட்டம், வடமேற்கில் லூதியானா மாவட்டம் எல்லைகளாக உள்ளது.

மாவட்ட நிர்வாகம்
----------------

இம்மாவட்டம் பஸ்சி பதானா, பாதேகாட் சாகிப், அம்லோ மற்றும் கமனொன் என நான்கு வருவாய் வட்டங்களையும்; 446 கிராமங்களையும்; பஸ்சி பதானா, சிர்ஹிந்த் பதேகாட் சாகிப், அம்லோ, கோபிந்துகாட் மற்றும் கமனோன் எனும் ஐந்து நகராட்சி மன்றங்களையும்; பஸ்சி பதானா, கேரா, சர்ஹிந்த், அம்லோ மற்றும் கமனோன் என நான்கு ஊராட்சி ஒன்றியங்களையும் கொண்டுள்ளது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 6,00,163 ஆக உள்ளது. நகர்புறங்களில் 30.9% மக்கள் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 11.5% விகிதம் ஆக உயர்ந்துள்ளது. மக்கள் தொகையில் 3,20,795 ஆண்களும் மற்றும் 2,79,368 பெண்களும் உள்ளனர். ஆயிரம் ஆண்களுக்கு 871 பெண்கள் என்ற விகிதத்தில் பாலின விகிதம் உள்ளது. 1180 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 509 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 79.4 % ஆக உள்ளது. மக்கள் தொகையில் பட்டியல் சமூக மக்கள் 1,92,493 ஆக உள்ளனர். 

### சமயம்

இம்மாவட்டத்தில் சீக்கிய சமய மக்கள் தொகை 71.23% ஆகவும், இந்து சமயத்தவரின் மக்கள் தொகை 25.47% ஆகவும்,  இசுலாமிய சமய மக்கள் தொகை 2.80% ஆகவும், கிறித்தவ, பௌத்த, சமண சமய மக்கள் தொகை மிகக் குறைவாக உள்ளது. 

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

மேற்கோள்கள்
-----------

1. ↑  "District Census 2011". Census2011.co.in. 2011. 2011-09-30 அன்று பார்க்கப்பட்டது.
2. ↑  DISTRICT CENSUS HANDBOOK FATEHGARH SAHIB
3. ↑  Fatehgarh Sahib Religion Census 2011

வெளி இணைப்புகள்
---------------

* பதேகாட் சாகிப் மாவட்ட இணையதளம் பரணிடப்பட்டது 2019-05-17 at the வந்தவழி இயந்திரம்
* பதேகாட் சாகிப் மாவட்ட வரைபடம்

| * பா
* உ
* தொ
பதேகாட் சாகிப் மாவட்டம்-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
| லூதியானா மாவட்டம் |  | ரூப்நகர் மாவட்டம் |
|  |  |  |
|  | **பதேகாட் சாகிப் மாவட்டம்** | மொகாலி மாவட்டம் |
|  |  |  |
| சங்கரூர் மாவட்டம் | பட்டியாலா மாவட்டம் |  |

 |
**பர்தூர் மாகாணம்** ( துருக்கியம்: Burdur ili) என்பது துருக்கியின் ஒரு மாகாணம் ஆகும். இது துருக்கியின் தென்மேற்கில் அமைந்துள்ளது. இதன் எல்லையாக தெற்கே முக்லா மற்றும் அந்தால்யா, மேற்கில் டெனிஸ்லி, வடக்கே அஃபியோன் மற்றும் கிழக்கில் இஸ்பார்டா ஆகிய மாகாணங்கள் உள்ளன. மாகாணத்தின் பரப்பளவு 6,887  கிமீ 2 ஆகும். மக்கள் தொகையானது 258,868 ஆகும். மாகாணத் தலைநகராக பர்தூர் நகரம் உள்ளது.

இந்த மாகாணமானது துருக்கியின் ஏரிகள் நிறைந்த பகுதியில் அமைந்துள்ளது. மாகாணத்தில் பல்வேறு அளவிலான பல ஏரிகள் உள்ளன. அவற்றில் மிகப் பெரியது, பர்தூர் ஏரி ஆகும். இந்த ஏரியின் பெயரைக் கொண்டே மாகாணத்தின் பெயர் அமைந்துள்ளது. சால்டா ஏரி மாகாணத்தின் இரண்டாவது பெரிய ஏரியாகும், இது உலகின் தூய்மையான ஏரிகளில் ஒன்றாக கருதப்படுகிறது.

மாவட்டங்கள்
-----------

பர்தூர் மாகாணம் 11 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** சுட்டபட்டுள்ளது):

* அலாசுன்
* அல்தன்யாயிலா
* புகாக்
* **பர்தூர்**
* கேவ்டியர்
* செல்டிகட்சி
* கோலிசார்
* கரமன்லே
* கெமர்
* டெஃபென்னி
* யெசிலோவா

காட்சியகம்
----------

* சாகலாசோஸின் பண்டைய நகரம்சாகலாசோஸின் பண்டைய நகரம்
* ஹசிலர் கற்கால தொல்லியல் தளத்திலிருந்து பெறப்பட்ட கலைப்பொருட்கள்ஹசிலர் கற்கால தொல்லியல் தளத்திலிருந்து பெறப்பட்ட கலைப்பொருட்கள்

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
**மான்சர் ஏரி** (*Mansar Lake*) சம்முவிலிருந்து 62 கிலோமீட்டர் (39 மைல்) தொலைவில் அமைந்துள்ளது. மான்சர் வனப்பகுதிகளால் சூழப்பட்ட ஒரு ஏரியே மான்சர் ஏரியாகும். ஒரு மைல் நீளமும் அரை மைல் அகலமும் கொண்டதாக இந்த ஏரியின் பரப்பு விரிந்துள்ளது. ஈர நிலங்கள் தொடர்பான 2005 ஆம் ஆண்டு ராம்சர் சாசனத்தில் சுரின்சார்-மான்சர் ஏரிகள் ஏரிகளாக நியமிக்கப்பட்டன. 

மான்சர் ஏரி சம்முவில் ஒரு பிரபலமான சுற்றுலாத் தலமாகும். இது புனித தலமாகவும், மானசரோவர் ஏரியின் புராணத்தையும் புனிதத்தையும் எடுத்துரைக்கும் ஸ்தலமாகவும் விளங்குகிறது .இந்த ஏரியின் கிழக்குக் கரையில் சேஷ்நாக் என்ற ஆறு தலைகள் கொண்ட ஒரு பாம்பு உள்ளது. இந்த சன்னதியில் ஒரு பெரிய பாறாங்கல் உள்ளது. அதில் உள்ள சங்கிலிகள் சிறிய சர்ப்பங்களை குறிக்கும். உமாபதி மஹாதேவ் மற்றும் நரசிம்மாவின் இரண்டு பழமையான கோயில்களும் மன்சார் ஏரியின் அருகே அமைந்துள்ளது. பண்டிகைக் காலங்களில் ஏரியின் நீரில் மக்கள் புனித நீராடுவார்கள்.

இந்துக்களில் சிலர் தங்கள் ஆண் குழைந்தைகளின் முடியை காணிக்கை செலுத்துகின்றனர் .ஏரியின் கரையில் பல பழமையான கோயில்கள் உள்ளன .இங்கு பக்தர்கள் அதிக எண்ணிக்கையில் வந்து செல்கின்றனர்.சுற்றுலா வருபவர்களுக்கு ஒரு சிறந்த படகு சவாரி செய்யும் ஏரியாக உள்ளது .இந்த ஏரியில் உள்ள பலவிதமான தாவர மற்றும் விலங்கு உயிரிகள் அதிக அளவில் சுற்றுலா பயணிகளை கவருகின்றன .ஏரியை சுற்றிலும் சிமெண்ட்டிலான பாதை உள்ளது.ஏரியில் உள்ள பலவிதமான பறவைகள் ஆமைகள்,மீன்களை பார்க்கும் வசதி செய்யப்பட்டுள்ளது.ஏரியின் அருகில் வனவிலங்கு சரணாலயம் உள்ளது.ஏரியை சுற்றியுள்ள இடங்களில் அங்குள்ள பழங்குடி இன மக்களான குஜ்ஜார் மற்றும் பேக்கர் வால்ஸ் போன்றவர்களை காணலாம் .
இந்த ஏரியிலிருந்து செல்லும் சாலை நேரடியாக பதன்கோட் -உதம்பூர் சாலையுடன் இணைக்கப்பட்டுள்ளது.

மேற்கோள்
--------

1. ↑  "Surinsar-Mansar Lakes". *Ramsar Sites Information Service*. 25 April 2018 அன்று பார்க்கப்பட்டது.
**மான்ட்டிபுல்சியனோ புனித ஆக்னெஸ்**, (இத்தாலியன்: *Agnese Segni di Montepulciano*, 1268–1317) டொமினிக்கன் துறவற சபையைச் சார்ந்த அருட்சகோதரியும், கத்தோலிக்க திருச்சபையின் புனிதரும் ஆவார்.

தொடக்க காலம்
------------

ஆக்னெஸ், இத்தாலி நாட்டின் மான்டிபல்சியானோ அருகில் உள்ள க்ராசியோவைச் சார்ந்த உயர்ந்த குடும்பத்தில் 1268ஆம் ஆண்டு பிறந்தார். சிறு வயது முதலே இவர் சிறந்த கிறிஸ்தவராக வளர்ந்தார். இவருக்கு ஒன்பது வயது நடந்தபோதே டொமினிக்கன் துறவற சபையின் மடத்தில் இணைந்தார்.

அதன் பிறகு 1281ஆம் ஆண்டு, இவர் ப்ரொக்கெனோ நகரில் புதிதாக தொடங்கப்பட்ட துறவற மடத்திற்குச் சென்றார். 1288ஆம் ஆண்டு, தனது இருபதாம் வயதில் இவர் அந்த துறவற மடத்தின் தலைவியாகத் தேர்ந்தெடுக்கப்பட்டார். இவர் செப வாழ்வில் சிறந்து விளங்கினார். இயேசு கிறிஸ்துவிடம் அதிக அன்பு கொண்டிருந்தார்; அவரது வார்த்தைகளிலும் அதிக நம்பிக்கை கொண்டிருந்தார்.

அற்புதங்கள்
-----------

"என் மேல் விசுவாசம் கொண்டிருப்பவர்கள் என்னைப் போன்று அதிசயங்களைச் செய்வர்" என்ற இயேசுவின் வார்த்தைகள், ஆக்னெசின் வாழ்க்கையில் சிறப்பான விதத்தில் உண்மையாகின. இவர் தனது வாழ்நாட்களிலேயே பல்வேறு அதிசயங்களையும், அற்புதங்களையும் நிகழ்த்தினார்.

ஆக்னெஸ் இயேசு கிறிஸ்துவின் பெயரால், மக்கள் பலரின் மன நோய்களையும், உடல் நோய்களையும் குணப்படுத்தினார். இயேசு கிறிஸ்து அப்பங்களைப் பெருகச் செய்தது போலவே, இவரும் அப்பங்களைப் பலமுறைப் பெருகச் செய்திருக்கிறார்.

புனிதர் பட்டம்
--------------

 மான்ட்டிபுல்சியனோ புனித ஆக்னெசின் அழியாத உடலும் அது வைக்கப்பட்டுள்ள கோவில் பீடமும்
1306ஆம் ஆண்டு, ஆக்னெஸ் டொமினிக்கன் மடம் ஒன்றை நிறுவினார். இந்த மடத்தில்தான் தான் இறக்கும் வரை இவர் வாழ்ந்தார். 1317ல் இவர் இறந்தப் பின்பு, இவரது கைகளில் இருந்தும் கால்களில் இருந்தும் இனிமையான நறுமணம் வீசும் திரவம் ஒன்று கசிந்தது.

1726ஆம் ஆண்டு, திருத்தந்தை 13ம் பெனடிக்ட் இவருக்கு புனிதர் பட்டம் வழங்கினார். மான்ட்டிபுல்சியனோ புனித ஆக்னெசின் அழியாத உடல், இன்றளவும் பாதுகாக்கப்பட்டு வருகிறது.

மேலும் காண்க
------------

* புனிதர்களின் அழியாத உடல்கள்

ஆதாரங்கள்
---------

* இந்தக் கட்டுரை தற்போது பொது உரிமைப் பரப்பில் உள்ள வெளியீடு ஒன்றின் பகுதிகளைக் கொண்டுள்ளது:   *Catholic Encyclopedia*. (1913). நியூயோர்க்: இராபர்ட் ஆப்பில்டன்.
* Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. ISBN 0-14-051312-4.
* santiebeati.it :: Sant' Agnese Segni di Montepulciano
* Santi e beati venerati in Sant’Agostino di Recanati பரணிடப்பட்டது 2009-02-06 at the வந்தவழி இயந்திரம்
**ஒளியின் அலைக்கொள்கை** 1660-களில் இராபட் ஊக் என்ற ஆங்கிலேய அறிவியலாரால் வெளியிடப்பட்டு பின்னர் 1678-இல் கிரிசுடியான் ஐகென்சு என்ற டச்சு அறிவியலாரால் இப்போது அறியப்படும் அலைக்கொள்கையின் முதல் வடிவத்தில் முன்மொழியப்பட்டது. இக்கொள்கையின்படி, ஒளி அலைகள் ஈதர் என்றொரு கற்பனை ஊடகத்தில் பரவுவதாகக் கொள்ளப்பட்டது. (ஏனெனில், அலைகள் பரவுதலுக்கு ஊடகம் கண்டிப்பாகத் தேவை என்றொரு கருத்து அக்காலத்தில் நிலவியது; ஒளி போன்ற மின்காந்த அலைகள் இதற்கு விதிவிலக்கு என்பது பின்னர் அறியப்பட்டது).

ஒளி எவ்வாறு பரவுகிறது?
----------------------

இக்கேள்விக்கு விடையளிக்கும் வகையில் இரு கொள்கைகள் முன்மொழியப்பட்டன:

* நுண்துகள் கொள்கை -- இது சர் ஐசக் நியூட்டனால் முன்மொழியப்பட்ட கருத்தாகும்.
* அலைக்கொள்கை -- இது ஐகென்சு என்பவரால் முன்மொழியப்பட்டதாகும்.

பண்டைய கிரேக்கர்கள் ஒளி துகள்களின் வழியாக ஒளிமூலத்திலிருந்து பரவுவதாகக் கற்பனை செய்தனர்; அவை மிகவும் நுண்ணிய துகள்களாக இருப்பதால் கண்ணிற்குத் தெரிவதில்லை என்று கூறினர். ஒளியின் நேர்க்கோட்டுப் பரவுதல், எதிரொளிப்பு, ஒளிவிலகல் ஆகிய நிகழ்வுகளை எளிதில் விளக்கியதன் மூலம் நியூட்டன் ஒளி நுண் துகள் வடிவிலேயே பரவுகின்றது என்று கூறினார்.

அலைக்கொள்கை காலக்கோடு
---------------------

மேலும் காண்க
------------

* சர் வில்லியம் தாம்சனின் (கெல்வின் பிரபு) சொற்பொழிவு
* த.வி.-யில் **ஐகன்சு–பிரனெல் தத்துவம்**

குறிப்புதவி
-----------

1. ↑  அவ் ஸ்டப்சு ஒர்க்சு
2. ↑  "ஆரக்கிள் திங்க் குவெஸ்ட்". 2012-03-07 அன்று மூலம் பரணிடப்பட்டது. 2010-10-30 அன்று பார்க்கப்பட்டது.
**உவைசு கான்** என்பவர் மொகுலிசுதானின் மொகுலாய கான் ஆவார். இவர் இரு முறை மொகுலிசுதானை ஆட்சி புரிந்தார். முதல் முறை 1418 முதல் 1421 வரையும், இரண்டாம் முறை 1425 முதல் 1429 வரையும் ஆட்சி புரிந்தார்.

ஆரம்ப வாழ்க்கை
--------------

இவரது தந்தையின் இறப்பிற்குப் பிறகு, இவரது உறவினர் ஷெர் முகம்மதுவிடம் இவர் பணியாற்றினார். ஆனால் சிறிது காலத்திற்குள் தன் நிலை எரிச்சலூட்டுவதாக இருப்பதைக் கவனித்தார். எனவே அரசவையிலிருந்து  தப்பி ஓடினார். தன் வாழ்நாளைக் கொள்ளைக்காரனாகக் கழித்தார். பல குறிப்பிடத்தக்க மொகுலாய இளைஞர்கள் தாமாக முன்வந்து இவருடன் இணைந்தனர்.

மொகுலாய-ஒயிரட்டு போர்கள்
------------------------

உவைசு கான் தன்னை மதநம்பிக்கை உடையவராகக் காட்டிக் கொண்டார். எனினும் தன் இனத்தவர் நடுவில் தனது வீரத்திற்காக மதிக்கப்பட்டார். முகலாயர்கள் முசுலிம்களைத் தாக்கக் கூடாது எனத் தடை செய்திருந்தார். எனினும் *காப்பிரிகள்* என்று இவர் அழைத்த ஒயிரட்டுகளுக்கு எதிராகப் போர் நடத்தினார். ஒயிரட்டுகளால் இவர் அடிக்கடித் தோற்கடிக்கப்பட்டார். எனினும் அவர்களுக்கு எதிராகத் தொடர்ந்து எதிர்ப்புக் காட்டி வந்தார். இவர் இரண்டு முறை ஒயிரட்டுகளால் கைது செய்யப்பட்டுள்ளார்.

### மிங்கு லக்கு யுத்தம்

ஒயிரட்டுகளுக்கு எதிராக இவர் முதலில் மிங்கு லக்கு என்ற இடத்தில் யுத்தம் புரிந்தார். அங்கு கைதியாகப் பிடிக்கப்பட்ட இவர் எசன் தைசிக்கு முன்னால் கொண்டு வந்து நிறுத்தப்பட்டார். "உவைசு கான் உண்மையிலேயே செங்கிஸ் கானின் வழித்தோன்றலாக இருந்தால் அவர் என்னை வணங்க மாட்டார். மாறாக என்னைத் தாழ்ந்தவனாகக் கருதுவார்" என எசன் தைசி நினைத்தார். எனவே உவைசு கான் கொண்டு வரப்பட்டபோது எசன் தைசி தன் குதிரையிலிருந்து இறங்கி கானை நோக்கி மிகுந்த மரியாதையுடன் சென்றார். ஆனால் கான் தன் முகத்தைத் திருப்பிக் கொண்டார். தன் எதிரியுடன் குலுக்குவதற்காகத் தன் கையைத் தூக்கவில்லை. எசன் தைசி உறுதிப்படுத்திக் கொண்டார். கானை மிகுந்த மரியாதையுடன் நடத்தினார். அவருக்கு விடுதலை கொடுத்தார். எசன் தைசியை ஏன் வணங்கவில்லை என் உவைசு கானிடம் கேட்கப்பட்ட போது, அவர் பின்வருமாறு கூறினார்:

|  |  |  |
| --- | --- | --- |
| "| அவர் (எசன் தைசி) என்னிடம் ஒரு பிரபுவைப் போல் நடத்திருந்தால், என் உயிர்ப் பயம் காரணமாக, நான் அவரை வணங்கியிருக்க வேண்டும். ஆனால் அவர் என்னை நோக்கித் தலை வணங்கியவாறு வந்ததால், என் இறுதி நேரம் நெருங்கி விட்டது எனத் தோன்றியது. ஒரு காப்பிரிக்கு மரியாதை செலுத்துவதோ அல்லது முகத்தில் மரியாதை காண்பிப்பதோ ஒரு முசுல்மானுக்கு ஏற்றதாக இருக்காது. எனவே அவரை நான் வணங்கவில்லை. | "|

பொதுவாகக் குறிப்பிடப்படும் தகவலானது இவர் ஒயிரட்டுகளுக்கு எதிராக 61 முறை சண்டையிட்டுள்ளார். ஒரே ஒரு முறை மட்டும் வெற்றி பெற்றுள்ளார். மற்ற அனைத்து முறையும் ஒயிரட்டுகளால் தோற்றோடச் செய்யப்பட்டுள்ளார்.

உசாத்துணை
---------

1. ↑  Godrich & Fang 1976
2. 1 2 3  The Tarikh-i-Rashidi: a history of the Moghuls of central Asia by Mirza Muhammad Haidar Dughlat; Editor: N. Elias,Translated by Sir Edward Denison Ross,Publisher:S. Low, Marston and co. 1895
பூஜ்ய நிழல் நாள்
**பூஜ்ய நிழல் நாள்** (Zero Shadow Day) என்பது நிழல் காண இயலா நாள் அதாவது சூரியன் நேரடியாக நம் வாழும் பகுதிக்கு மேல் சிகர எல்லையில் உள்ள நாள் ஆகும். சூரிய ஒளியினால் உண்டாகக் கூடிய ஒரு பொருளின் நிழலைக் கொண்டு நம்மால் சூரியனின் இயக்கம், சூரிய ஆரம், பூமியின் நேரம், நாம் இருக்கக்கூடிய இடத்தின் அட்சரேகை அமைப்பு ஆகியவற்றை கண்டறியலாம். பொதுவாக, சூரியனால் உருவாகும் ஒரு பொருளின் நிழல் சூரிய உதயத்தில் அதிக நீளத்தோடு இருக்கும். இந்த நிழலானது நீளத்தில் குறைந்து கொண்டே வந்து உச்சி வேளையில் மிகக்குறைந்து, பின் மீண்டும் சூரியன் மறையும் வரை வளர்ந்து அதிகமாகிக் கொண்டே செல்லும். ஆனால், ஓர் வருடத்தின் இரண்டு நாட்களில் மட்டும் பொருளின் நிழலானது அப்பொருளுக்கு மிகச் சரியாக கீழே விழுவதால் நம்மால் அப்பொருளின் நிழலைக் உச்சி மதிய வேளையில் கூட காண இயலாது. அந்த நாட்கள் நிழல் காணஇயலா நாள் அல்லது பூஜ்ய நிழல் நாள் என்றழைக்கப்படுகிறது. பொருளின் அடியில் தோன்றும் இந்த நிழலினை சில சிறிய உபகரணங்கள் கொண்டு நம்மால் காண இயலும்.

பூஜ்ஜிய நிழல் நாள் எப்போது தோன்றும்?
------------------------------------

நம் புவியானது, தன்னைத்தானே சுற்றிக்கொண்டு, சூரியனை நீள்வட்டப்பாதையில் சுற்றி வருகின்றது. பூமியின் அச்சானது சூரியனைச் சார்ந்து 23.45°கோணத்தில் (தோராயமாக 23.5°) சாய்வாக சுற்றுகிறது. இதனால் பருவநிலை மாறுபாடுகள் உண்டாகின்றது.

இமாவரி-8 கோடை சூரியகண நிலை நேரம் நள்ளிரவு 2017
இதேபோல் பூமியின் தென்துருவம் சூரியனை நோக்கி 23.5° சாய்வாக உள்ளபோது வட துருவம் நீண்ட இரவும் தென்துருவம் நீண்ட பகலும் கொண்டிருக்கும். இதனை ஜூன் சங்கிராந்தி என்பர்.

### பூஜ்ய நிழல் நாள் எப்பகுதியில் உருவாகும் ? எந்த மாதத்தில் உருவாகும்?

பூமியின் நிலநடுக்கோட்டிலிருந்து அட்சரேகை 23.5° அளவில் உள்ள தென் மண்டலப் பகுதியும், (மகரரேகை) மற்றும் 23.5° உள்ள வட மண்டலப்பகுதியும் (கடக ரேகை) வருடத்தின் இரண்டு நாட்களில் சூரியனை மிகச் சரியாக அதன் சிகர உச்சியில் (Zenith) பெறும். இங்கு பூஜ்ய நிழல் நாள் ஏற்படும். வடதுருவ மகரரேகையில் +23.5° மற்றும் +90° வரை உள்ள பகுதிகளும் தென் துருவ கடகரேகையில் -23.5° மற்றும் -90° வரை உள்ள பகுதிகளில் சூரியன் சிகர உச்சியை அடையாது. எனவே அப்பகுதிகளில் இந்த சூரிய நிகழ்வு நடைபெறாது. இந்த சூரிய நிகழ்வு டிசம்பர் சங்கிராந்தி மற்றும் உத்தராயணம் இடைப்பட்ட காலத்திலோ அல்லது உத்தராயணம் மற்றும் ஜூன் சங்கிராந்திக்கு இடைப்பட்ட காலத்திலோ அல்லது ஜூன் சங்கிராந்தி மற்றும் தட்சிணாயணத்தில் இடைப்பட்ட மாதத்திலோ ஏற்படும்.

பூமியின் நிலநடுக் கோட்டின் வட அல்லது தென் துருவத்திலிருந்து சூரியனுக்கு உள்ள கோணத் தொலைவை சூரியனின் சாய்வுத் தொலைவு என்போம். எப்போது இந்தத் சூரியனின் சாய்வுத் தொலைவு நம் பகுதியின் அட்சரேகையின் மதிப்புக்கு சமமாக உள்ளதோ, அப்போது சூரியனானது அப்பகுதியில் சிகர உச்சியை அடையும். இதனால் உருவாகும் நிழலானது அப்பொருளுக்கு அடியிலே சில மணித்துளிகள் நீடிப்பதால் நம்மால் அப்பொருளின் நிழலை காண இயலாது.

மேற்கோள்கள்
-----------

1. ↑  "Zero Shadow Day". *ASI POEC* (ஆங்கிலம்). 2017-04-07. 2019-08-22 அன்று பார்க்கப்பட்டது.
2. ↑  Newsd (2019-04-24). "Zero Shadow Day 2019: Date, time & know why you cannot see your shadow". *News and Analysis from India. A Refreshing approach to news.* (ஆங்கிலம்). 2019-08-22 அன்று பார்க்கப்பட்டது.
**பூஞ்சேரி கல்வெட்டு** தமிழ் நாட்டின், காஞ்சிபுரம் மாவட்டம், திருக்கழுக்குன்றம் வட்டம், பூஞ்சேரி கிராமத்தில் உள்ள 'நொண்டி வீரப்பன் தொட்டி' என்று அழைக்கப்படும் பாறைகளின் மீது பொறிக்கப்பட்டுள்ளது.

அமைவிடம்
--------

பூஞ்சேரி கிராமம் சென்னை - திருக்கழுக்குன்றம் நெடுஞ்சாலையில் அமைந்துள்ளது. பூஞ்சேரி கிராமம் மகாபலிபுரத்திலிருந்து 2.9 கி.மீ. தொலைவிலும், திருக்கழுக்குன்றத்திலிருந்து 17 கி.மீ. தொலைவிலும், செங்கல்பட்டிலிருந்து 31 கி.மீ. தொலைவிலும், சென்னையிலிருந்து 57 கி.மீ. தொலைவிலும் அமைந்துள்ளது. இவ்வூரில் உள்ள அரசு பள்ளி மற்றும் தனியார் பொறியியற் கல்லூரி அமைந்துள்ள பகுதியில் கற் குவியல்கள் காணப்படுகின்றன. இந்தக் குவியலில் தொட்டி போன்ற அமைப்பு உள்ளது. உள்ளூர் மக்கள் இதனை 'நொண்டி வீரப்பன் தொட்டி' என்று அழைக்கிறார்கள்.

இங்குள்ள பாறைகளில் மாமல்லபுரத்தில் உள்ள நினைவுச்சின்னங்களைச் செதுக்கிய பழங்கால சிற்பிகள் மற்றும் கட்டிடக் கலைஞர்களின் பெயர்கள் கிரந்த எழுத்துக்களில் பொறிக்கப்பட்டுள்ளன.

கல்வெட்டு குறிப்பு
------------------

பின்வரும் ஏழு துண்டுக் குறிப்புகள் (labels), இங்கு குவியலாக அமைந்துள்ள பாறைகளின் மீது தொன்மையான தமிழ் மற்றும் கிரந்த எழுத்துக்களில் (கல்வெட்டுகளாகப்) பொறிக்கப்பட்டுள்ளன. இவற்றுள் ஒரு பாறையில் காணப்படும் இயற்கையான குழியின் காரணமாக, உள்ளூர் மக்கள் இதனை 'நொண்டி விரப்பன் குதிரைத்தொட்டி' என்று அழைக்கிறார்கள். இவ்விடத்தில் காணப்படும் கே (வா)த பெருந்தச்சன், கொல்லன் (சே) மகன் என்ற பெயர்கள், இப்பெயர்களை உடையவர்கள் கைவினைஞர் வகுப்பைச் (artisan class) சேர்ந்தவர்கள் என்பதைக் குறிக்கிறது. ஒரு துண்டுக் குறிப்பு குணமல்ல என்ற பெயரையும் குறிப்பிடுகிறது.

கல்வெட்டு பாடம்
---------------

* 1. கே ( வா) த பெருந்தச்சன்.
* 2. குணமல்லன்.
* 3. பைய்ய மிழிப்பான்.
* 4. சாதமுக்கியன்.
* 5. கலியா ( னி)
* 6. நமோ திருவொற்றியூர் அ( பா)ஜர்.
* 7. கொல்லன் (சே) மகன்.
* South Indian Inscriptions. Pallva Inscriptions. SII No. 23-A. (A. R. No. 105-107 of 1932-33). Punjeri, Chingleput Taluk, Chingleput District.

விளக்கம்
--------

மாமல்லபுரம் நினவுச்சின்னங்களைச் செதுக்கிய சிற்பிகளின் பெயர்கள் அவை எவற்றிலும் குறிப்பிடப்படவில்லை. பூஞ்சேரி கல்வெட்டில் இந்த சிற்பிகள் பற்றிய குறிப்புகள் உள்ளன. கேவாத பெருந்தச்சன், குணமல்லன், பைய்யமிழிப்பான், சாதமுக்கியன், கலியாணி, திருவொற்றியூர் ஆபாஜன், கொல்லன் சேமகன் ஆகிய ஏழு பெயர்கள் இக்கல்வெட்டில் குறிப்பிடப்பட்டுள்ளன.

தச்சன் என்பது சிற்பியைக் குறிக்கும். பெருந்தச்சன் என்பது தலைமைச் சிற்பியைச் சுட்டுவதாகும். அவர்கள் இந்தப் பகுதியில் இருந்தபோது அல்லது தங்கியபோது தங்களது பெயர்களைப் பொறித்து இருக்கலாம். இவை, கி.பி. 671 முதல் 700 முடிய உள்ள காலத்தைச் சேர்ந்தது என்கிறார் பல்லவ சிற்பக் கலைகளை ஆராய்ந்து வரும் முனைவர் ஜான்ஸன் வெஸ்லி.

மேற்கோள்கள்
-----------



1. 1 2 3   ஆராயப்பட வேண்டிய அரிய கல்வெட்டுகள்! தினமணி ஜனவரி 25, 2010
2. ↑   ECR widening threatens ancient Poonjeri inscriptions near Mahabs
M T Saju The Indian Express Apr 25, 2016
3. 1 2  Pallava Inscription South Indian Inscriptions. (A. R. No. 105-107 of 1932-33). Punjeri, Chingleput Taluk, Chingleput District.
**உவர்ப்புத்தன்மை** அல்லது **உவர்ப்பியம்** என்பது நீரின் உப்புத்தன்மையை குறிப்பதாகும். ஆதாவது நீரில் கரைந்துள்ள உப்பின் அளவை எடுத்துரைப்பதாகும். உவர்ப்புத்தன்மை என்று முன்னொட்டு ஏதும் இல்லாமல் கூறினால் அது பெரும்பாலும் நீரின் உப்புத்தன்மையையே குறிக்கும், மண்ணின் உவர்ப்புத்தன்மை மண் உவர்ப்புத்தன்மை என்று அழைக்கப்படுகிறது.

நீரை உவர்ப்புத்தன்மை கொண்டு வேறுபடுத்துதல்
------------------------------------------

நீரை உவர்ப்புத்தன்மை கொண்டு வேறுபடுத்துதல் என்பது, நீரில் கரைந்துள்ள உப்பின் அளவைக் கொண்டு நான்கு வகையாக வேறுபடுத்தப்படுத்துவதாகும். இந்நீரில் உப்பின் அளவை நீரின் மின் கடத்துதிறனைக் கொண்டு அளவிடப்படுகிறது. நீரில் உள்ள உப்பின் அளவு *ஆயிரத்தில் எவ்வளவு பங்கு* என்பதைக் குறிக்கும் பி.பி.டி (ppt, parts per thousand) என்ற அளவீட்டின் மூலம் குறிக்கப்படுகிறது.

கடல் நீரில் உவர்ப்புத்தன்மை
---------------------------

உலகில் உள்ள பேராழிகளின் சராசரி உவர்ப்பியம் ஒரு லிட்டர் நீரில் 35 கிராம் ஆகும்.
சாக்கடல், செங்கடல், பாரசீக வளைகுடா போன்றவற்றில் உப்பளவு மிக அதிகமாகும். இங்கு உவர்ப்பியத்தின் அளவு 40 கிராம் ஆகும். (காரணம் மிக அதிகமாக நீராவியாதாலும் மற்றும் குறைந்த அளவு நன்னீர் சேர்க்கையும் ஆகும்).
கடல்களிலேயே சாக்கடலில் மிக அதிக அளவு உவர்ப்பியம் உள்ளது. துருவ பிரதேசங்களில் உள்ள கடல்களில் உவர்ப்பியம் மிக குறைவாக இருப்பதற்குப் பனி உருகுதலும் அதிக மழை பொழிவும் காரணமாகும்.

| நீர் உவர்த்தன்மை |
| --- |
| நன்னீர் | உவர் நீர் | உவாப்பு நீர் | கடனீர் |
| < 0.05 % | 0.05 – 3 % | 3 – 5 % | > 5 % |
| < 0.5 ppt | 0.5 – 30 ppt | 30 – 50 ppt | > 50 ppt |

மேற்கோள்கள்
-----------

1. ↑  தமிழ்நாடு பாடநூல் கழகம், சென்னை, பதிப்பு 2017, ஏழாம் வகுப்பு, பருவம் 3, தொகுதி 2, பக்கம் 197
**ஹன்ஸ்ராஜ் பரத்வாஜ்** (*Hansraj Bhardwaj)* (17 மே 1937 - 8 மார்ச் 2020) ஓர் இந்திய அரசியல்வாதி ஆவார். இவர் 2009 முதல் 2014 வரை கர்நாடக ஆளுநராகவும், 2012 முதல் 2013 வரை கேரள ஆளுநராகவும் பணியாற்றினார். இவர் இந்திய தேசிய காங்கிரசின் உறுப்பினராக இருந்தார். அஷோக் குமார் சென்னுக்குப் பிறகு, சுதந்திரத்திற்குப் பிறகு சட்ட அமைச்சகத்தில் இரண்டாவது நீண்ட பதவிக் காலம் வகித்த சாதனையை இவர் கொண்டுள்ளார். இவர் ஒன்பது ஆண்டுகள் மாநில அமைச்சராகவும், ஐந்து ஆண்டுகள் சட்டம், நீதி அமைச்சரவையாகவும் இருந்தார். தமிழக ஆளுநராகவும், ஆந்திர மாநில முன்னாள் முதல்வராகவும் இருந்த கொனியேட்டி ரோசையா இவருக்குப் பின் 2014இல் கர்நாடக ஆளுநரானார்.

16 ஜனவரி 2012 அன்று, இவருக்கு கேரள ஆளுநராக கூடுதல் பொறுப்பு வழங்கப்பட்டது. இவர் 9 மார்ச் 2013 வரை பணியாற்றினார்.

அரசியல் வாழ்க்கை
----------------

 எச். ஆர். பரத்வாஜ் 24 மே 2004 அன்று புது தில்லியில் மத்திய சட்டம் மற்றும் நீதி அமைச்சராக பொறுப்பேற்றார்
பரத்வாஜ் முதன்முதலில் ஏப்ரல் 1982 இல் மாநிலங்களவைக்கு தேர்ந்தெடுக்கப்பட்டார். இவர் சட்டம் மற்றும் நீதி அமைச்சகத்தில் 31 திசம்பர் 1984 முதல் நவம்பர் 1989 வரை மாநில அமைச்சராக பணியாற்றினார். மேலும், ஏப்ரல் 1988 இல் மாநிலங்களவைக்கு மீண்டும் தேர்ந்தெடுக்கப்பட்டார். 1991 ஜூன் 21 முதல் 1992 ஜூலை 2 வரை திட்டமிடல் மற்றும் திட்ட அமலாக்க அமைச்சகத்தில் மாநில அமைச்சராகவும் (தனி பொறுப்பு) இருந்தார். 3 ஜூலை 1992 முதல் மே 1996 வரை சட்டம், நீதி மற்றும் நிறுவன அலுவல்கள் அமைச்சராகவும் இருந்தார். ஏப்ரல் 1994 மற்றும் ஏப்ரல் 2000 இல் மாநிலங்களவைக்கு மீண்டும் தேர்ந்தெடுக்கப்பட்டார். மேலும் 22 மே 2004 முதல் 28 மே 2009 வரை இவர் மத்திய சட்டம் மற்றும் நீதி அமைச்சரவை அமைச்சராக பணியாற்றினார்.

முன்னதாக மாநிலங்களவையில் மத்தியப் பிரதேசத்தை பிரதிநிதித்துவப்படுத்திய பரத்வாஜ் பின்னர்,  அரியானாவிலிருந்து மாநிலங்கவைக்கு 20 மார்ச் 2006 அன்று தேர்ந்தெடுக்கப்பட்டார்.

சர்ச்சைகள்
----------

### போபர்ஸ் ஊழல்

மார்ச் 2009 இல், போபர்ஸ் ஊழல் வழக்கில் குற்றம் சாட்டப்பட்ட ஒத்தோவியோ குவாத்ரோச்சியின் முடங்கிய இரண்டு வங்கிக் கணக்குகளை மீண்டும் தொடங்குவதற்கு இவர் முன்முயற்சி எடுத்தார். குறிப்பாக, கணக்குகளை முடக்கிய நடுவண் புலனாய்வுச் செயலகதை இவர் ஆலோசிக்கவில்லை என்று தெரிகிறது. 

### கர்நாடக ஆளுநராக

ஜூலை 2010 இல், பி. எஸ். எடியூரப்பா அரசாங்கத்தின் அமைச்சர்களான சக்திவாய்ந்த பெல்லாரி சகோதரர்கள்,, குறிப்பாக சட்டவிரோத சுரங்கத்தில் ஈடுபட்டதாகக் கூறி அவர்களை பதவி நீக்கம் செய்யக் கோரி இவர் கூறிய கருத்துக்கள் தேசிய விவாதத்தை உருவாக்கியது.

மேற்கோள்கள்
-----------

1. ↑  Former Law minister Hans Raj Bhardwaj dies at 83
[*தொடர்பிழந்த இணைப்பு*]. Tribune India (8 March 2020)
2. ↑  "Konijeti Rosaiah takes charge as Karnataka Governor". 28 June 2014. .
3. ↑  "H. R. Bharadwaj takes charge as Kerala Governor". *தி டைம்ஸ் ஆஃப் இந்தியா*. 17 January 2012. Archived from the original on 2013-12-03. .
4. ↑  "Nobody has license for corruption: K'taka Governor – Rediff.com India News". News.rediff.com. 13 July 2010. 13 March 2014 அன்று பார்க்கப்பட்டது.
5. ↑  "Arjun, Bhardwaj, Shinde elected unopposed to Rajya Sabha", Tribuneindia.com, 20 March 2006.
6. ↑  Sudheendra Kulkarni (4 March 2007). "Sonia & satyagraha – some questions". *இந்தியன் எக்சுபிரசு*. .

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* VIAF
* WorldCat

 |
**எச். எம். டி** என்பது ஒரு நெல்வகையாகும். இதை மகாராட்டிர மாநிலத்தைச் சேர்ந்த விவசாயியான *தாதாஜி கோப்ரகடே* என்பவர் உருவாக்கினார்.

வரலாறு
------

1983ஆம் ஆண்டில் அப்போது மகாராட்டிரத்தில் மிகவும் பிரபலமாக இருந்த அரிசி வகையான *பட்டேல் 3* என்ற இரகத்தையே கோப்ரகடே தனது வயலில் விதைத்து வெள்ளாமை செய்து வந்தார். அதே நிலத்தில் தோற்றத்தில் வித்தியாசப்பட்டிருந்த நெல் நாற்றுகளைத் தேர்ந்தெடுத்து, அவற்றைப் படிப்படியாகப் பயிர் செய்யத் தொடங்கி புதிய இரகமாக உருவாக்கினார். பின்னர் ஒருகட்டத்தில் மற்ற விவசாயிகளுக்கும் தனது விதை நெல்லைத் அளித்தார். அவரது விதைநெல்லானது வீரியம் மிக்கதாகவும் அதில் விளைந்த அரிசி சுவையும், தனி நறுமணம் கொண்டதாகவும் இருந்தது.

கோப்ரகடே உருவாக்கிய விதை நெல்லை அப்பகுதி நிலச்சுவான்தாரான பீம்ராவ் ஷிண்டே தன் நிலத்தில் பயிரிட்டார். பின்னர் அந்த விதை நெல்லைச் சந்தைக்கு விற்க எடுத்துச் சென்றார். அந்த நெல்லின் பெயர் என்னவென்று வியாபாரிகள் கேட்டபோது. அப்போது பிரபலமாக இருந்த ‘எச்.எம்.டி.’ கடிகாரத்தின் பெயரை ஷிண்டே சொன்னார். அப்படித்தான் எச்.எம்.டி. என்று அதற்குப் பெயர் ஏற்பட்டது.

மேற்கோள்கள்
-----------

1. ↑  மீனா மேனன் (30 சூன் 2018). "நெல்லில் எழுதப்பட்ட பெயர்!". *கட்டுரை*. தி இந்து தமிழ். 1 சூலை 2018 அன்று பார்க்கப்பட்டது.
**சார்லசு II** (*Charles II*,எசுப்பானியம்: *Carlos II*) (6 நவம்பர் 1661 – 1 நவம்பர் 1700) ஆப்சுபர்கு அரசமரபைச் சேர்ந்த கடைசி எசுப்பானிய அரசராவார். எசுப்பானிய நெதர்லாந்தும் (தெற்கு நெதர்லாந்து) அமெரிக்காக்களிலிருந்து எசுப்பானியக் கிழக்கிந்தியா வரை பரவியிருந்த எசுப்பானியாவின் கடல்கடந்த பேரரசும் இவரது ஆட்சியின் கீழ் இருந்தது. "மயக்குபவர்" (எசுப்பானியம்: *el Hechizado*), என்றழைக்கப்பட்ட சார்லசு அவரது உடல்,அறிவு, உளக் குறைபாடுகளுக்காக அறியப்பட்டார். பல தலைமுறைகளாக ஆப்சுபர்கு குடும்பத்திற்குள்ளேயே திருமணம் புரிந்து வந்தமையால் இக்குறைபாடுகள் இவருக்கு வந்திருக்கலாம் என அறிஞர்கள் கருதுகின்றனர். எனவே இவரது ஆட்சி பலவீனமாக இருந்தது.

1700இல் குழந்தைகளின்றி வாரிசின்றி இறந்தார். அரியணை ஏறுவதற்கு உரிமையிருந்த அனைத்து ஆப்சுபர்கு வாரிசுகளும் இவருக்கு முன்னரே மரித்து விட்டனர். தனது உயிலில் தனக்குப் பின்னால் 16 வயதேயான ஆன்ஷூவின் பிரபு பிலிப்பை முடிசூட நியமித்தார்; இவர் பதினான்காம் லூயியின் முதல் மனைவியும் சார்லசின் ஒன்றுவிட்ட சகோதரியுமான மாரியா தெரசாவின் பேரனாவார். (எனவே பிரான்சை ஆண்ட பிரான்சிய அரசர் லூயி XIVயின் பேரனுமாவார்). ஐரோப்பாவின் ஏனைய நாடுகள் இதனால் வலுப்பெறும் பிரான்சிய-எசுப்பானிய உறவு அதிகாரச் சமநிலையை பாதிக்கும் எனக் கருதின. எனவே இவரது மறைவிற்குப் பிறகு எசுப்பானிய மரபுரிமைப் போர் ஏற்பட்டது.

மேற்சான்றுகள்
-------------

1. ↑  "A History of Spain and Portugal, v. 1". *Chapter 15, "The Seventeenth Century Decline"*. pp. Payne, Stanley. July 7, 2013 அன்று பார்க்கப்பட்டது.
2. ↑  Kamen, Henry. "Philip V of Spain: The King who Reigned Twice", Published by Yale University Press, 2001. ISBN 0-300-08718-7

வெளி இணைப்புகள்
---------------

* பொதுவகத்தில் எசுப்பானியாவின் இரண்டாம் சார்லசு தொடர்பாக ஊடகக் கோப்புகள் உள்ளன.

விக்கிமீடியா பொதுவகத்தில்,  
 ***எசுப்பானியாவின் இரண்டாம் சார்லசு***   
என்பதின் ஊடகங்கள் உள்ளன.